ජනතාවගේ ඡන්දය ලබාගත් සමහර දේශපාලකයන් පාසලකට වැලිකිළියක්වත් හදන්නේ නැති බවත් තමන් පළාත් සභා මන්ත්‍රීවරයකු වශයෙන් හෝමාගම ආසනයේ පාසල් 38 න් 31 ට ගොඩනැඟිලි ලබාදී තිබෙන බවත් ශ්‍රීලනිප කොළඹ දිස්ත්‍රික් ආසන සංවිධායක හා බස්නාහිර පළාත් සභා මන්ත්‍රී ගාමිණී තිලකසිරි මහතා පැවසීය.ඒ මහතා එසේ පැවසුවේ ඉකුත් දින ගොඩගම සුභාරතී මහා මාත්‍ය මහා විද්‍යාලයේ ක්‍රිකට් පුහුණු පැති තණ තීරුව විවෘත කිරීමෙන් පසු පැවැති උත්සවයේ දීය.තවදුරටත් අදහස් දැක්වූ ගාමිණී තිලකසිරි මහතා මෙසේද පැවසීය.හෝමාගම අධ්‍යාපන කලාපයේ තිබෙන පාසල් අතුරින් සුභාරතී විද්‍යාලයට ලැබෙනුයේ අද්විතීය ස්ථානයක්.සෑම වසරකම ශිෂ්‍යත්ව විභාගයෙන් ඉහළම ශිෂ්‍ය සංඛ්‍යාවක් සමත්වනුයේ මේ පාසලෙන්.